 

**УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ**

**КОНКУРС**

**ЗА ЛЕТНА СТУДЕНТСКА ПРАКСА/СТАЖИРАЊЕ**

**ВО РАМКИ НА ПРОГРАМАТА ЕРАЗМУС+ (KA 103)**

**ЗА УЧЕБНАТА 2017/2018 ГОДИНА**

Во рамки на програмата ЕРАЗМУС+ KА 103 на Европската комисија, Универзитетот „Св. Кирил и Методиј” распишува конкурс за доделување стипендии за студенти за реализирање летна студентска пракса/стажирање во програмски земји-учеснички во програмата Еразмус+.

**Времетраење на мобилноста за студенти:** **минимум 2, максимум 3 месеци** (јуни, јули и август 2018 година).

**КРИТЕРИУМИ ЗА РЕАЛИЗИРАЊЕ ЕРАЗМУС+ СТУДЕНТСКА ПРАКСА/СТАЖИРАЊЕ:**

* **Право на пријавување имаат редовни студенти со најмалку завршена прва година на студии. Апликации на апсолвенти и дипломирани студенти нема да бидат разгледувани.**
* Основен предуслов за реализирање Еразмус+ студентска пракса/стажирање е праксата да е предвидена како дел од студиската програма на соодветниот факултет.
* Кандидатите можат да реализираат куса Еразмус+ студентска пракса во јавна или приватна организација, институција, компанија или претпријатие од Еразмус+ програмските држави.
* Еразмус+ студентската пракса не може да се реализира на универзитети, во дипломатски претставништва, институции и специјализирани агенции на Европската комисија.
* За изборот на институција или компанија, студентот може да ја користи интернет-страницата: [www.erasmusintern.org](http://www.erasmusintern.org) или други ЕУ интернет-страници за Еразмус+ пракса.
* Студентот самостојно ја контактира избраната институција со цел договарање на условите и одобрување на активностите и периодот на стажирање. Студентот до работодавачот (институцијата-домаќин) го доставува формуларот *Писмо за покана (Invitation Letter*) кое институцијата-домаќин го пополнува и враќа до студентот. УКИМ не посредува во комуникацијата помеѓу студентот и работодавачот (институцијата-домаќин).
* Студентот самостојно ја организира постапката за добивање виза, како и трошоците за патување и сместување.
* Студентот е должен да обезбеди соодветно здравствено осигурување.
* Праксата/стажирањето мора да заврши пред почетокот на зимскиот семестар од учебната 2018/2019 година.

**ВИСИНА НА СТИПЕНДИЈА:**

Висината на стипендијата за студентска пракса/стажирање изнесува 550-600 ЕУР месечно, согласно земјата на престој (Види листа на интернет-страната на Универзитетот).

**ПОТРЕБНИ ДОКУМЕНТИ ЗА АПЛИЦИРАЊЕ:**

Сите документи за аплицирање се достапни на интернет-страната на Универзитетот [**www.ukim.edu.mk/меѓународна соработка/ЕРАЗМУС+**](http://www.ukim.edu.mk/mk_content.php?meni=169&glavno=42)или интернет-страната на соодветниот факултет:

* пополнет формулар за пријавување ([**Student Application Form**](http://www.ukim.edu.mk/dokumenti_m/431_Erasmus+%20Student%20Application%20Form%20v1.doc));
* договор за пракса/стажирање (**Learning Agreement for Traineeships**) во кој се утврдува програмата за стажирање, потпишана и одобрена од страна на студентот, Еразмус+ координаторот на матичниот факултет и одговорното лице кое го претставува работодавачот (институцијата-домаќин);
* пополнетo **Писмо за покана за реализирање студентска пракса/стажирање (Invitation Letter)** од страна на институцијата-домаќин кое студентот самостојно го обезбедува;
* уверение за положени испити на македонски јазик;
* најмалку една препорака (на англиски јазик);
* уверение/диплома за познавање на англиски јазик или јазикот на кој ќе се спроведува праксата/стажирањето издадена од признат центар/школа за странски јазици;
* уверение за редовен студент- запишан семестар/година (на македонски јазик);
* кратка биографија (**[Europass model](http://www.ukim.edu.mk/dokumenti_m/431_Europass%20CV%20-%20%20%D0%BC%D0%BE%D0%B4%D0%B5%D0%BB%20v1.doc)**);

ПО ЗАВРШЕНА МОБИЛНОСТ:

* На крајот од мобилноста студентот до Одделението за меѓународна соработка во оригинал доставува **Завршен извештај** (Final Report) уредно потпишан и заверен од страна на студентот и работодавачот;
* Уредно пополнета и заверена **Потврда за пристигнување/заминување** (Arrival/Departure Certificate).

**Селекцијата/рангирањето на кандидатите ја прави факултетот согласно утврдените критериуми: академскиот успех, познавање на англиски јазик или јазикот на кој се праксата/стажирањето, мотивација.**

Кандидатите лично ја поднесуваат апликацијата до Еразмус+ координаторот на факултетот каде студираат најдоцна **до 15 март 2018 година, во три примерока: е*ден примерок до Еразмус+ коррдинаторот, еден примерок до Ректоратот на УКИМ и еден примерок задржува студентот*.**

(**[Види листа на Еразмус координатори по факултети](http://www.ukim.edu.mk/dokumenti_m/431_Erasmus+%20Faculty%20Coordinators%20MK.doc)**).

Факултетите листата на рангирани апликации ја доставуваат до Ректоратот најдоцна до **20 март 2018 година.**

**УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ**